Temeljem članka 49. Statuta Općine Martijanec („Službeni vjesnik Varaždinske županije“ br. 10/13, 24/13, 18/18, 9/20, 14/21, 14/23) **općinski načelnik Općine Martijanec** **podnosi**

# **Izvješće o radu načelnika od 1.7.2023. – 31.12.2023. godine**

Tokom perioda između 1.7.2023. godine i 31.12.2023. u Općini Martijanec realizirani su slijedeći projekti i provedene slijedeće aktivnosti:

Uz sufinanciranje Središnjeg državnog ureda za demografiju i mlade kroz poziv na prijavu projekata usmjerenih na poboljšanje materijalnih uvjeta u dječjim vrtićima u 2023. godini odrađena je 2. faza Uređenja okoliša i vanjskih terena, poligona i učionice na otvorenom kod dječjeg vrtića Vlakić Martijanec. Isti Središnji državni ured isplatio je potporu za održavanje i razvoj predškolske djelatnosti u 2023. godini.

Nabavljena je komunalna oprema – malčer na ruci kako bi održavanje javnih površina i zemljišta u vlasništvu Općine Martijanec bilo što efikasnije.

Uz sufinanciranje Ministarstva prostornog uređenja, graditeljstva i državne imovine odrađeno je proširenje mjesnog groblja u Martijancu.

Ministarstvo regionalnog razvoja i fondova Europske unije odobrilo je i sufinanciralo izgradnju multifunkcionalnog sportskog igrališta u Čičkovini.

Hrvatska lutrija odobrila je 12.000,00 eura za izgradnju streetball igrališta u Slanju.

Vatrogasni dom u Slanju koji je bio u vlasništvu DVD-a Slanje prenesen u vlasništvo Općine Martijanec te je odraženo vanjsko žbukanje i bojanje fasade.

Ministarstvo znanosti i obrazovanja odobrilo je 95.561,00 eura za adaptaciju i opremanje Dječjeg vrtića Vlakić Martijanec. Krajem godine pokrenut postupak javne nabave za dogradnju i opremanje Dječjeg vrtića Vlakić Martijanec.

U suradnji sa Gradskim muzejom Varaždin osigurani su besplatni posjeti za učenike Osnovne škole Martijanec

Ishođena je građevinska dozvola za NC Martijanec – Madarševec koja se planira prijaviti na natječaj mjere 73.13.

Krajem godine odobrena su Interreg sredstva za projekt u kojem sudjelujemo kao partner, a koji ima za cilj razmjenu dobre prakse obnovljivih izvora energije u postojećim vodenicama.

Tokom godine zaposlenici su redovito usavršavali svoja znanja i vještine kroz različite edukacije, seminare i webinare.

Tokom godine podijeljene su i jednokratne novčane pomoći prema odlukama Općinskog vijeća (za novorođenčad, te za studente i umirovljenike u prosincu).

Obilježen je blagdan Svetog Martina i dan Općine Martijanec. U višednevnom programu obilježavanja bilo je sportskih, vjerskih, zabavnih i edukativnih (zdravlje, vinogradarstvo, arheologija) sadržaja i pokazna vježba iz domene civilne zaštite.

Nastavljena je dobra suradnja sa susjednim i okolnim općinama i gradovima na temu zbrinjavanja otpada, integriranog javnog prijevoza funkcionalnog spajanja i mogućnosti zajedničkog obavljanja djelatnosti iz domene jedinica lokalne samouprave.

KLASA: 024-02/24-01/9

URBROJ: 2186-19-02-24-1

Martijanec, 21. ožujka 2024. godine

**OPĆINSKI NAČELNIK**

Branimir Nađ, mag.oec., v.r.